stanford-oval/wikipedia huggingface dataset:
Jakob Cats

| Jakob Cats |
| --- | --- |
 Jakob Cats
Henkilötiedot
Syntynyt: 1577
Kuollut: 1660 (82–83 vuotta)
Kansalaisuus:  Alankomaat
Ammatti:  kirjailija
Kirjailija
Äidinkieli: hollanti
Tuotannon kieli: hollanti
Pääteokset:  Houwelijk
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jakob Cats, Jacob Cats, Jacobus Adrianus Brey, Jacobus Felinus, (1577−1660) oli alankomaalainen kirjailija ja runoilija. Catsin runot olivat laadultaan jäykkiä ja vailla syvää runollista tunnetta, mutta hänen kuivanjärkevä viisastelunsa ja poroporvarillinen maailmankatsomuksensa olivat niin aitoja hollantilaisia ominaisuuksia, että hänestä tuli kansansa suosituimpia runoilijoita. Hollantilaiset sanoivat yleisesti hänen teoksiaan "Isä Catsin kirjaksi" (Het book van vader Cats). Hänen etevin teoksensa on runoelma Houwelijk ('Avio'), jossa hän kuvaa naista neitosena, morsiamena, puolisona ja leskenä tehden sen etupäässä kuivan moraalisesti. Vuonna 1700 ilmestynyt Catsin teosten laitos sisältää hänen omaelämäkertansa, jonka hän oli kirjoittanut 82-vuotiaana.
Aiheesta muualla

Kuvia tai muita tiedostoja aiheesta Jakob Cats Wikimedia Commonsissa
Jean-Antoine Houdon

| Jean-Antoine Houdon |
| --- | --- |

Henkilötiedot
Syntynyt: 18. maaliskuuta 1740 Versailles
Kuollut: 16. heinäkuuta 1828 (88 vuotta) Pariisi
Jean-Antoine Houdon (18. maaliskuuta 1740 Versailles – 17. heinäkuuta 1828 Pariisi) oli merkittävä ranskalainen kuvanveistäjä 1700-luvun jälkipuoliskolla.
Elämä ja ura

Houdon pääsi 12-vuotiaana École royale de sculptureen, ja voitettuaan Prix de Rome -palkinnon 20-vuotiaana hän lähti Ranskasta Italiaan, jossa hän vietti seuraavat kymmenen vuotta. Yksi Houdonin ensimmäisistä töistä oli Pyhän Brunon patsas Santa Maria degli Angelin kirkkoon, joka ihastutti paavi Klemens XIV:tä ja toi hänelle välitöntä mainetta. Palattuaan Pariisiin Houdonista tehtiin Ranskan akatemian liitännäisjäsen Morfeus-marmoriveistoksensa ansiosta, ja hänestä tuli akatemian varsinainen jäsen vuonna 1775. Hän opetti aktiivisesti akatemiassa. Hänen muotokuva-asiakkainaan olivat muun muassa Denis Diderot, Venäjän keisarinna Katariina Suuri ja Benjamin Franklin. Houdon loi neljä erilaista Voltairen rintakuvaa. Kuultuaan Jean-Jacques Rousseaun kuolemasta Houdon kiiruhti filosofin kotiin  ja otti vainajan kasvoista valoksen, josta hän loi pronssirintakuvan. Vuonna 1785 Houdon vieraili Yhdysvalloissa George Washingtonin kotona Mount Vernonissa toteuttaakseen tämän patsaan. Marmoripatsas pystytettiin Virginian osavaltion pääkaupunkiin Richmondiin vuonna 1796.
Houdonin mytologisista teoksista tunnetuin on hänen Diana-patsaansa, joka herätti paheksuntaa rohkealla alastomuudellaan. Vuoden 1791 Pariisin salongissa Houdon esitteli rintakuvia markiisi de Lafayettesta, Benjamin Franklinista ja kreivi de Mirabeausta. Houdonin arvostus jatkui Ranskan vallankumouksen ja Napoleonin vallan aikana. Hänen uskonnollinen Pyhän Scholastican patsaansa herätti kuitenkin vallankumouksellisten vastustusta. Hänet ilmiannettiin, ja hänen henkensä pelastui vain sillä, että hän muokkasi Pyhän Scholastican filosofian ruumiillistumaksi. Napoleonin aikana, josta hän teki vuonna 1806 alastonpatsaan, hän veisti muun muassa Ciceron patsaan senaattia varten sekä erilaisia rintakuvia, joista mainittakoon marsalkka Neyn, keisarinna Josephinen ja Napoleonin itsensä rintakuvat, josta Houdon sai kunniamerkin.
Voltaire
George Washington
Diana
Aiheesta muualla

Kuvia tai muita tiedostoja aiheesta Jean-Antoine Houdon Wikimedia Commonsissa
Jenő Jandó

Jenő Jandó (1. helmikuuta 1952 Pécs – 4. heinäkuuta 2023) oli unkarilainen pianisti. Jandó oli yksi tuotteliaimmista klassista musiikkia levyttäneistä artisteista. Hän toimi Franz Liszt -musiikkiakatemian professorina Budapestissa.
Jandó sai äidiltään pianonsoiton opetusta ennen muodollisia opintojaan Liszt-akatemiassa, jossa häntä opettivat Katalin Nemes ja Pál Kadosa. Valmistuttuaan hän menestyi kansainvälisissä kilpailuissa ja sai esimerkiksi ensipalkinnon kamarimusiikkikategoriassa Sydneyn kansainvälisessä pianokilpailussa vuonna 1977. Jandó kuvasi itse ammattiuransa lähteneen todella käyntiin kolmannen palkinnon myötä Beethoven-pianokilpailussa 18-vuotiaana.
Jandó levytti Naxokselle kaikki Wolfgang Amadeus Mozartin konsertot ja sonaatit. Levytysten joukossa ovat myös kaikki Joseph Haydnin ja Beethovenin sonaatit, Béla Bartókin koko pianotuotanto, Edvard Griegin ja Robert Schumannin sonaatit sekä Sergei Rahmaninovin toinen konsertto ja Paganini-rapsodia. Kamarimusiikin parissa Jandó teki yhteistyötä muiden muassa Kodály-kvartetin, viulisti Takako Nishizakin ja sellisti Maria Kliegelin kanssa.
Janeane Garofalo

Janeane Garofalo (2003)
Jane Anne Garofalo (s. 28. syyskuuta 1964 Newton, New Jersey, Yhdysvallat) on yhdysvaltalainen näyttelijä ja Emmy-ehdokas. Hänet tunnetaan mm. televisiosarjoista 24, The Larry Sanders Show, West Wing, Ed, Felicity, Kova laki, Seinfeld ja Saturday Night Live. Hänet tunnetaan myös elokuvista Tervemenoa, rakas (1995), Kaikenkarvaiset lemmikit (1996), Blondit luokkakokouksessa (1997), Seitsemän seinähullua sankaria (2000), Independent (2000) ja Rottatouille (2007).
Palkinnot

VES Award Visual Effects Society Awards (2008)
Elämäntyöpalkinto Slamdunk Film Festival (2001)
Jury Award Montreal Comedy Festival (2000)
Ehdokkuudet

Annie (2008)
Screen Actors Guild Awards (2006)
Chlotrudis Award (1998)
MTV Movie Awards (1997)
Primetime Emmy (1996, 1997)
Yksityiselämä

Garofalo oli naimisissa Robert Cohenin kanssa, mutta liitto päättyi eroon. Hän asuu New Yorkissa ja Los Angelesissa.
Aiheesta muualla

Wikimedia Commonsissa on kuvia tai muita tiedostoja aiheesta .
Janeane Garofalo Internet Movie Databasessa. (englanniksi)
Jeanette Kwakye

| Mitalit | Mitalit | Mitalit |  |
| --- | --- | --- | --- |
|  Jeanette Kwakye |  Jeanette Kwakye |  Jeanette Kwakye |  |
Maa:   Yhdistynyt kuningaskunta
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Valencia 2008 | 60 m |  |
Jeanette Kwakye (s. 20. maaliskuuta 1983 Essex) on brittiläinen pikajuoksija.
Kwakye karsiutui 2002 Kingstonin nuorten MM-kisoissa 100 metrin juoksun välierissä ajalla 11,75. Kolme vuotta myöhemmin hän voitti maansa sisäratojen mestaruuden 60 metrillä ja karsiutui Madridin sisäratojen EM-kisoissa matkan välierissä ajalla 7,34. Vuonna 2007 hän sijoittui Birminghamin sisäratojen EM-kisoissa 60 metrillä neljänneksi ajalla 7,20. Hän karsiutui samana vuonna Osakan MM-kisoissa 100 metrin toisissa alkuerissä ajalla 11,40. Kwakye voitti Valencian sisäratojen MM-kisoissa 2008 hopeaa 60 metrillä ajalla 7,08. Pekingin olympialaisissa hän juoksi 100 metrillä kuudenneksi ajalla 11,14. Kolme vuotta myöhemmin hän karsiutui Daegun MM-kilpailuiden 100 metrin välierissä.
Kwakye lopetti uransa vuonna 2014.
Henkilökohtaiset ennätykset > Ulkoradat

100 metrin juoksu: 11,14 (2008)
200 metrin juoksu: 23,11 (2007)
Henkilökohtaiset ennätykset > Sisäradat

60 metrin juoksu: 7,08 (2008)
Jean Coulthard

Jean Coulthard (10. helmikuuta 1908 Vancouver, Brittiläinen Kolumbia – 9. maaliskuuta 2000 Pohjois-Vancouver, Brittiläinen Kolumbia) oli kanadalainen säveltäjä. Hänen tyylinsä on usein romanttista ja impressionistista. Hän teki yli 350 sävellystä, joista tunnetuimpiin kuuluvat pianokonsertto vuodelta 1963 ja Twelve Essays on a Cantabile Theme (1972). Coulthard opetti Brittiläisen Kolumbian yliopistossa 26 vuoden ajan ja jatkoi sävellystyötään vielä tämän jälkeen; viimeisen sävellyksensä hän sai valmiiksi joitain kuukausia ennen kuin kuoli 92 vuoden iässä.
Coulthard varttui musikaalisessa perheessä Vancouverin Shaughnessyssä. Hänen isänsä oli lääkäri ja äitinsä laulaja, musiikinopettaja Jean Blake Coulthard (o.s. Robinson). Coulthard aloitti säveltämisen kahdeksanvuotiaana äitinsä opastamana. Hän sai opetusta myös Jan Cherniavskylta pianonsoitossa ja Frederick Chubbilta musiikin teoriassa vuosina 1924–28. Tämän jälkeen hän opiskeli Vancouver Woman's Musical Clubin myöntämän stipendin turvin vuoteen 1929 Royal College of Musicissa, Lontoossa. Siellä hänen opettajinaan toimivat Kathleen Long, R. O. Morris ja Ralph Vaughan Williams. Coulthard opetti pianonsoittoa jo ennen Lontooseen lähtemistään ja jatkoi sitä palattuaan Vancouveriin yksityisesti ja yksityissä tyttökouluissa. Vuonna 1935 Coulthard meni naimisiin muotoilija Donald Adamsin kanssa, ja parin tytär Jane syntyi vuonna 1943.
Varhaiset sävellyksensä Coulthard teki ensisijaisesti pianolle ja lauluäänelle. Näihin lukeutuvat Cradle Song (1927) ja Threnody (1935). Vuosina 1939–44 Coulthard opiskeli sävellystä Arthur Benjaminin johdolla ja sai tältä rohkaisua orkesterille säveltämiseen. Tältä kaudelta ovat peräisin teokset Canadian Fantasy (1940), Excursion (1940), Ballade (A Winter's Tale) (1940) ja Song to the Sea (1942), jotka vahvistivat säveltäjän mainetta Kanadassa. Vuosina 1944–45 ja 1949 Coulthard jatkoi sävellysopintojaan Bernard Wagenaarin johdolla. Tämän seurauksena hän alkoi säveltää muodoltaan laajempia teoksia muun muassa jousikvartetille ja sinfoniaorkesterille. Coulthard sai töistään arviointeja myös Arnold Schönbergiltä, Darius Milhaudilta, Béla Bartókilta ja Nadia Boulangerilta. 1960-luvulla tuotanto kehittyi aiempaa kompleksisempaan suuntaan. Monesti Coulthard haki inspiraatiota kirjallisista löydöistään. Monet sävellykset valmistuivat tilaustöinä. Coulthard sävelsi oopperan The Return of the Native (1979; kantaesitys konserttimuodossa 1993).
Coulthard oli Kanadan ritarikunnan upseeri vuodesta 1978 ja Brittiläisen Kolumbian ritarikunnan jäsen vuodesta 1994.
Isännäisenjärvi

| Isännäisenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′55″N, 25°21′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.143
Mittaustietoja
Pinnankorkeus:  101,5 m  
Pituus:  630 m  
Leveys:  220 m  
Rantaviiva:  1,57 km  
Pinta-ala:  8,24 ha  
Saaria:  ei saaria 
 fiIsännäisenjärvi 
Isännäisenjärvi  on Keski-Suomessa Jämsässä Juokslahden kylän lähellä sijaitseva järvi.
Maantietoa

Järven pinta-ala on 8,2 hehtaaria, se on 650 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 101,5 metriä mpy.
Jan Otto Andersson

Jan Otto Andersson (s. 24. elokuuta 1943 Turku) on suomalainen tutkija, valtiotieteen tohtori, kansainvälisen talouden dosentti sekä Suomen Attacin entinen puheenjohtaja. Andersson on kirjoittanut yli 200 tieteellistä artikkelia tai teosta.
Vuonna 1990 Andersson oli perustamassa Vasemmistoliittoa, jonka hallituksessa hän istui muutaman vuoden. Andersson oli Vasemmistoliiton ehdokkaana eduskuntavaaleissa 1991 ja europarlamenttivaaleissa 1999, mutta hän ei tullut valituksi. Ennen uutta puoluetta Andersson vaikutti 1960-luvulta alkaen sen edeltäjä SKDL:ssä. 1980-luvulla Andersson kuului SKDL:n hallitukseen ja hän oli mukana laatimassa liiton, ja sen jäsenpuolue SKP:n, puolueohjelmia. Anderssonin panos on ollut huomattava myös Vasemmistoliiton ohjelmissa. Hän on toiminut vuoden Varsinais-Suomen Vasemmistoliiton puheenjohtajana.
Jan Otto Anderssonilla on kaksi tytärtä, Laura Lotta Andersson ja Vihreän liiton entinen kansanedustaja Janina Andersson.
Jakob Chychrun

| Jakob Chychrun |
| --- | --- |
 Jakob Chychrun vuonna 2015.
Henkilötiedot
Syntynyt: 31. maaliskuuta 1998 (ikä 26) Boca Raton, Florida
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  95 kg
Seura
Seura:  Washington Capitals
Sarja:  NHL
Pelinumero:  6
Pelaajaura
Pääsarjaura:  2016–
Aik. seurat:  Sarnia Sting (OHL) Arizona Coyotes (NHL) Ottawa Senators (NHL)
NHL-varaus:  16. varaus, 2016 Arizona Coyotes
Jakob Chychrun (s. 31. maaliskuuta 1998 Boca Raton, Florida, Yhdysvallat) on Yhdysvalloissa syntynyt kanadalainen jääkiekkopuolustaja, joka pelaa NHL-joukkue Washington Capitalsissa.
Ura

Sarnia Sting valitsi Chychrunin OHL:n varaustilaisuuden ensimmäisellä kierroksella vuonna 2014. Chychrun pelasi hyvän tulokaskauden Stingin paidassa, jonka myötä hän voitti OHL:n myöntämät Emms Family Award, Max Kaminsky Trophy ja Red Tilson Trophy palkinnot.
Vuoden 2016 NHL:n varaustilaisuudessa Chychrun arvioitiin parhaiten nuorten puolustajien joukkoon. Arizona Coyotes varasi hänet ensimmäisellä kierroksella (16. varaus).
Heinäkuussa 2016 Chychrun solmi kolmevuotisen sopimuksen Arizona Coyotesin kanssa.
Maaliskuussa 2023 Coyotes kauppasi Chychrunin Ottawa Senatorsiin vaihdossa ehdolliseen ensimmäisen kierroksen varausvuoroon vuoden 2023 varaustilaisuudessa, ehdolliseen toisen kierroksen varausvuoroon vuoden 2024 varaustilaisuudessa ja toisen kierroksen varausvuoroon vuoden 2026 varaustilaisuudessa.
Heinäkuussa 2024 Senators kauppasi Chychrunin Washington Capitalsiin vaihdossa Nick Jenseniin ja kolmannen kierroksen varausvuoroon vuoden 2026 varaustilaisuudessa.
John Powell (juoksija)

John Vincent "Jack" Powell (2. marraskuuta 1910 – 27. heinäkuuta 1982) oli brittiläinen keskimatkojen juoksija. Hän oli 1930-luvulla maansa parhaita 800 metrin juoksijoita. Hän osallistui olympialaisten 800 metrin juoksuun kahdesti: Los Angelesissa 1932 hän sijoittui seitsemänneksi ajalla 1.53,0 ja Berliinissä 1936 hän karsiutui välierissä. Berliinissä hän juoksi myös 4 × 400 metrin viestin alkuerissä mutta ei enää finaalissa, jossa Iso-Britannia voitti kultaa.
John Lind

Johannes (John) Gideon Rafael Lind (25. joulukuuta 1875 Kristiinankaupunki – 26. toukokuuta 1939 Vaasa) oli suomalainen juristi, pankinjohtaja ja Kokkolan pormestari.
Lindin äiti oli merikapteeni Johan Reinhold Lindin (k. 1864) leski Johanna Lind o.s. Sandelin. Hän pääsi ylioppilaaksi Vaasan ruotsalaisesta lyseosta 1897 ja suoritti Helsingin yliopistossa ylemmän hallintotutkinnon ja yleisen oikeustutkinnon vuonna 1901. Lind sai varatuomarin arvon 1904.
Lind oli rahatoimikamreerina, sihteerinä ja kaupunginkasöörinä Kristiinankaupungissa 1906–1912. Kokkolan pormestarina hän oli 1912–1917. Tämä jälkeen Lind oli Pohjoismaiden Yhdyspankin Vaasan konttorin johtajana 1917-1931. Hän oli kunnallisneuvosmiehenä Vaasan maistraatissa ja raastuvanoikeudessa vuodesta 1931 alkaen ja nuorempana oikeusneuvosmiehenä Vaasan raastuvanoikeudessa vuodesta 1935.
Lind oli 10 vuoden ajan Vaasan kaupunginvaltuuston jäsenenä ja toimi jonkin aikaa valtuuston puheenjohtajana. Vuodesta 1932 alkaen Lind toimi Vaasan alkoholiliikkeen tarkastajana.
Lind oli naimisissa vuodesta 1907 Maria Aline Holmin kanssa.
Jean Richard

Jean Richard vuonna 1949.
Jean Richard (18. huhtikuuta 1921 – 12. joulukuuta 2001) oli ranskalainen näyttelijä. Hän tuli tunnetuksi pitkäaikaisesta televisioroolistaan Maigretina. Hän kuitenkin esiintyi uransa varrella myös lukuisissa Maigretiin liittymättömissä elokuvissa.
Aiheesta muualla

Jean Richard Internet Movie Databasessa. (englanniksi)
Jean-Loup Chrétien

Jean-Loup Chrétien
Jean-Loup Chrétien (s. 20. elokuuta 1938 La Rochelle, Ranska) on ranskalainen avaruuslentäjä eli spationautti. Hän oli Ranskan ja Länsi-Euroopan ensimmäinen avaruuslentäjä. Hän oli sotilaslentäjä vuodesta 1962 siihen asti kun siirtyi CNESiin. Hän lensi Sojuz T-6 -, Sojuz TM-7  -ja STS-86 -lennoilla.
Aiheesta muualla

NASA Biography
thespaceagency.org
space-explorers.org (Arkistoitu – Internet Archive)
Spacefacts biography of Jean-Loup Chrétien
Janne Ukonmaanaho

| Janne Ukonmaanaho> Henkilötiedot |
| --- | --- |
Syntynyt: 13. maaliskuuta 1984 Ylikiiminki
Kansalaisuus:  suomalainen
Aiheesta muualla
Kotisivu
Janne Juhani Ukonmaanaho (s. 13. maaliskuuta 1984 Ylikiiminki) on suomalainen juoksuvalmentaja ja entinen maasto- ja estejuoksija. Hän edusti Ylikiimingin Nuijamiehiä ja häntä valmensi Tuomo Lehtinen. Hänen ennätyksensä 3 000 metrin esteissä on 8.27,08 (2011).
Vuoteen 2009 Ukonmaanahoa valmensi hänen isänsä Juhani Ukonmaanaho. Vuonna 2009 hän valmensi itse itseään, ja hänen neuvonantajanaan ja hierojanaan toimi Olavi Koskinen. Koskinen valmensi Ukonmaanahoa vuosina 2010–2012 ja vuodesta 2012 valmentajana oli Tuomo Lehtinen.
Aktiiviuransa jälkeen Ukonmaanaho on toiminut valmentajana. Hänen menestynein valmennettavansa on 2022 Münchenissä Euroopan mestariksi estejuoksussa juossut Topi Raitanen.
Ura > SM-kisat

Päämatkallaan 3 000 metrin esteissä Ukonmaanaho on voittanut neljästi SM-kultaa vuosina 2010, 2011, 2014 ja 2015. SM-hopeaa hän saavutti esteistä vuonna 2009 ja SM-pronssia vuonna 2013. Maastojuoksun SM-kilpailuissa Ukonmaanaho on voittanut lyhyen matkan (4 km) vuosina 2011 ja 2015. SM-hopeaa hän on samalta matkalta saavuttanut vuonna 2010 ja SM-pronssia vuosina 2007, 2009 ja 2014.
Ura > Arvokisat

Ukonmaanaho sijoittui neljänneksi 19-vuotiaiden EM-kilpailuiden 3000m estejuoksussa Tampereella heinäkuussa 2003.
Barcelonan EM-kilpailuissa 2010 Ukonmaanaho karsiutui estejuoksun alkuerissä ennätyksellään 8.33,48.
Zürichin EM-kilpailuissa 2014 Ukonmaanaho eteni alkueristä loppukilpailuun ajalla 8.36,44. Loppukilpailussa Ukonmaanaho sijoittui 11:nneksi ajalla 8.42,45.
Hän on edustanut Suomea 3 000 metrin estejuoksussa myös Suomi–Ruotsi-maaottelussa 2006,  2007, 2010, 2013 ja 2014.
Yksityiselämä

Urheilun ohella Ukonmaanaho opiskelee hammaslääketiedettä Oulun yliopistossa. Hän seurustelee urheilutoimittaja Petra Mannerin kanssa.
Saavutuksia

| Vuosi | Tapahtuma | Laji | Aika | Sijoitus | Ajankohta | Paikka | Viite |
| --- | --- | --- | --- | --- | --- | --- | --- |
| 2006 | Maastojuoksun SM-kilpailut | 22-v. 6 km | 19.49 | 1. | 14.5.2006 | Saarijärvi |  |
| 2006 | 22-vuotiaiden Pohjoismaiden-mestaruuskilpailut | 3 000 m estejuoksu | 9.02,97 | 1. | 20.8.2006 | Århus |  |
| 2006 | Suomi–Ruotsi-maaottelu | 3 000 m estejuoksu | 9.04,25 | 6. | 26.8.2006 | Helsinki |  |
| 2006 | 22-vuotiaiden Suomen-mestaruuskilpailut | 3 000 m estejuoksu | 9.02,00 | 1. | 2.9.2006 | Helsinki |  |
| 2007 | Sisäratojen SM-kilpailut | 3 000 m | 8.19,02 | 2. | 18.2.2007 | Rovaniemi |  |
| 2007 | Maastojuoksun SM-kilpailut | 4 km | 11.59 | 3. | 20.5.2007 | Imatra |  |
| 2007 | Suomi–Ruotsi-maaottelu | 3 000 m estejuoksu | 9.00,51 | 6. | 8.9.2007 | Göteborg |  |
| 2009 | Maastojuoksun SM-kilpailut | 4 km | 11.54 | 3. | 17.5.2009 | Savonlinna |  |
| 2009 | Kalevan kisat | 3 000 m estejuoksu | 8.49,58 | 2. | 31.7.2009 | Espoo |  |
| 2010 | Maastojuoksun SM-kilpailut | 4 km | 11.48 | 2. | 16.5.2010 | Lahti |  |
| 2010 | EM-kilpailut | 3 000 m estejuoksu | 8.33,48 | 9. (2. alkuerässä) | 30.7.2010 | Barcelona |  |
| 2010 | Kalevan kisat | 3 000 m estejuoksu | 8.46,67 | 1. | 7.8.2010 | Kajaani |  |
| 2010 | Suomi–Ruotsi-maaottelu | 3 000 m estejuoksu | 8.36,74 | 2. | 28.8.2010 | Helsinki |  |
| 2011 | Maastojuoksun SM-kilpailut | 4 km | 12.07 | 1. | 15.5.2011 | Nivala |  |
| 2011 | Kalevan kisat | 3 000 m estejuoksu | 8.39,44 | 1. | 5.8.2011 | Turku |  |
| 2013 | Kalevan kisat | 3 000 m estejuoksu | 9.06,67 | 3. | 26.7.2013 | Vaasa |  |
| 2013 | Suomi–Ruotsi-maaottelu | 3 000 m estejuoksu | 9.08,37 | 2. | 7.9.2013 | Tukholma |  |
| 2014 | Maastojuoksun SM-kilpailut | 4 km | 11.39 | 3. | 11.5.2014 | Lempäälä |  |
| 2014 | Kalevan kisat | 3 000 m estejuoksu | 8.49,05 | 1. | 2.8.2014 | Kuopio |  |
| 2014 | EM-kilpailut | 3 000 m estejuoksu | 8.42,45 | 11. | 14.8.2014 | Zürich |  |
| 2014 | Suomi–Ruotsi-maaottelu | 3 000 m estejuoksu | 8.47,30 | 2. | 30.8.2014 | Helsinki |  |
| 2015 | Maastojuoksun SM-kilpailut | 4 km | 12.22 | 1. | 10.5.2015 | Imatra |  |
| 2015 | Kalevan kisat | 3 000 m estejuoksu | 8.59,17 | 1. | 31.7.2015 | Pori |  |
Lähde: Tilastopaja
Jean-Luc Crétier

| Mitalit | Mitalit | Mitalit |  |
| --- | --- | --- | --- |
|  Jean-Luc Crétier suunnilleen vuonna 1995. |  Jean-Luc Crétier suunnilleen vuonna 1995. |  Jean-Luc Crétier suunnilleen vuonna 1995. |  |
Maa:   Ranska
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Nagano 1998 | syöksylasku |  |
Jean-Luc Crétier (s. 28. huhtikuuta 1966 Albertville, Ranska) on ranskalainen uransa lopettanut alppihiihdon olympiavoittaja.
Crétier voitti syöksylaskun olympiakultaa vuoden 1998 kisoissa. Hän ei koskaan pystynyt voittoon asti alppihiihdon maailmancupissa mutta pääsi palkintokorokkeelle viisi kertaa. Paras sijoitus maailmancupin loppupisteissä oli 18:s.
Aiheesta muualla

Jean-Luc Crétier Kansainvälinen hiihtoliitto (FIS). (englanniksi)
Miesten syöksylaskun olympiavoittajat
Jean Rochefort

Jean Rochefort
Jean Raoul Robert Rochefort (29. huhtikuuta 1930 Pariisi – 9. lokakuuta 2017 Pariisi) oli ranskalainen näyttelijä. Hänelle myönnettiin kaksi César-palkintoa vuosina 1976 ja 1978 sekä kunnia-César vuonna 1999.
Rochefort’n elokuvien joukossa ovat Seikkailija Cartouche (1962), Juhla voi alkaa (1974) ja Le Crabe-tambour (1977). Hän harrasti pitkään hevoskasvatusta.
Rochefort oli tuomariston jäsenenä Cannesin elokuvajuhlilla vuonna 2003. Hän kuoli Pariisissa 87-vuotiaana 9. lokakuuta 2017.
Aiheesta muualla

Jean Rochefort Internet Movie Databasessa. (englanniksi)
Jamnakulttuuri

Kartassa keltaisella kuvattu jamnakulttuuri peitti suunnilleen nykyisen aroalueen 3200–2300 eaa.
Jamnakulttuurin esineistöä Krakovan arkeologisessa museossa.
Jamnakulttuuri (myös kuoppahautakulttuuri tai okrahautakulttuuri) oli Ukrainan ja Kaspianmeren seudun aroilla vallinnut paimentolaiskulttuuri, joka ulottui Tonavalta Uralvuorille noin vuosina 3600–2200 eaa. Jamnat ovat saaneet nimensä venäjän sanasta jama, 'kuoppa', ja kulttuuri tunnetaan kymmenistätuhansista kuoppahaudoista. Hautakuoppien päälle rakennettiin kurgaaneja eli tumuluksia, valtavia kumpuja. Hautaustavat yhdistävät jamnakulttuurin indoeurooppalaiseen perinteeseen. Jamnojen perimä levisi vähitellen myös nykyisen Suomen alueelle.
Kulttuurin vaiheet

Jamnat saapuivat Eurooppaan 5 000 vuotta sitten arojen paimentolaisina.
Kulttuurin varhaisvaihe, Pepino 4000–3300 kalenterivuotta eaa., vanhimmat kumpuhaudat.
Klassinen vaihe 3300–2600 eaa.
3300–2900 eaa.
2900–2600 eaa.
Myöhäisvaihe, Poltavkan kulttuuri 2600–2300 eaa.